Περιεχόμενα

# Τεχνοτροπίες στο Writer

Οι ακόλουθες πληροφορίες αφορούν τις τεχνοτροπίες του Writer που μπορείτε να εφαρμόσετε χρησιμοποιώντας τη προσάρτηση Τεχνοτροπίες της πλευρικής στήλης.

Εάν επιθυμείτε, μπορείτε να επεξεργαστείτε τις τεχνοτροπίες του τρέχοντος εγγράφου και ύστερα να αποθηκεύσετε το έγγραφο ως πρότυπο. Για να αποθηκεύσετε το έγγραφο ως πρότυπο, επιλέξτε Αρχείο - Πρότυπα - Αποθήκευση ως πρότυπο.

## Κατηγορία τεχνοτροπίας

Αυτές είναι οι διαφορετικές κατηγορίες μορφοποίησης τεχνοτροπιών.

Όνομα | Περιγραφή
--- | ---
Τεχνοτροπίες χαρακτήρων | Χρησιμοποιήστε τις τεχνοτροπίες χαρακτήρων για να μορφοποιήσετε απλούς χαρακτήρες, ή ολόκληρες λέξεις και φράσεις. Αν επιθυμείτε, μπορείτε να ενσωματώσετε τις τεχνοτροπίες χαρακτήρων.
Τεχνοτροπίες παραγράφου | Χρησιμοποιήστε τις τεχνοτροπίες παραγράφου για να μορφοποιήσετε παραγράφους, συμπεριλαμβανομένων του τύπου και του μεγέθους της γραμματοσειράς. Μπορείτε επίσης να επιλέξετε την τεχνοτροπία παραγράφου που θα εφαρμόσετε στην επόμενη παράγραφο.
Τεχνοτροπίες πλαισίου | Χρησιμοποιήστε τις τεχνοτροπίες πλαισίου για να μορφοποιήσετε πλαίσια κειμένου και γραφικών.
Τεχνοτροπίες σελίδας | Χρησιμοποιήστε τις τεχνοτροπίες σελίδας για να οργανώσετε τη δομή του εγγράφου και να προσθέσετε αριθμούς στις σελίδες. Μπορείτε επίσης να ορίσετε την τεχνοτροπία σελίδας που θα εφαρμόσετε στην πρώτη σελίδα που ακολουθεί ύστερα από την αλλαγή σελίδας.
Τεχνοτροπίες καταλόγου | Χρησιμοποιήστε τεχνοτροπίες καταλόγου για να μορφοποιήσετε διαταγμένους και αδιάτακτους καταλόγους.
Τεχνοτροπίες πίνακα | Χρησιμοποιήστε τεχνοτροπίες πίνακα για να μορφοποιήσετε γραμμές, στήλες, επικεφαλίδες, σύνολα για γραμμές και στήλες πίνακα και πολλά άλλα.

## Ομάδες τεχνοτροπίας

Αυτές είναι οι ομάδες τεχνοτροπιών που μπορείτε να εμφανίσετε στο παράθυρο τεχνοτροπίες.

Όνομα | Σημασία
--- | ---
Αυτόματα | Εμφανίζει τεχνοτροπίες κατάλληλες για το τρέχον περιβάλλον.
Όλες οι τεχνοτροπίες | Εμφανίζει όλες τις τεχνοτροπίες της κατηγορίας ενεργών τεχνοτροπιών.
Κρυφές τεχνοτροπίες | Προβολή τεχνοτροπιών που έχουν κρυφτεί στο παράθυρο τεχνοτροπιών .
Εφαρμοσμένες τεχνοτροπίες | Εμφανίζει τις τεχνοτροπίες (της επιλεγμένης κατηγορίας) που εφαρμόζονται στο τρέχον έγγραφο.
Προσαρμοσμένες τεχνοτροπίες | Εμφανίζει όλες τις τεχνοτροπίες που ορίζονται από τον χρήστη στην επιλεγμένη κατηγορία τεχνοτροπιών.
Τεχνοτροπίες κειμένου | Εμφανίζει τεχνοτροπίες μορφοποίησης για κείμενο.
Δομή εγγράφου | Εμφανίζει τεχνοτροπίες μορφοποίησης για τη δομή εγγράφων.
Τεχνοτροπίες καταλόγου | Εμφανίζει τεχνοτροπίες μορφοποίησης για ταξινομημένους ή μη ταξινομημένους καταλόγους.
Τεχνοτροπίες ευρετηρίου | Εμφανίζει τεχνοτροπίες μορφοποίησης για ευρετήρια.
Ειδικές τεχνοτροπίες | Εμφανίζει τεχνοτροπίες μορφοποίησης για κεφαλίδες, υποσέλιδα, υποσημειώσεις, σημειώσεις τέλους, πίνακες και λεζάντες.
Τεχνοτροπίες HTML | Εμφανίζει έναν κατάλογο τεχνοτροπιών για έγγραφα HTML.
Τεχνοτροπίες υπό όρους | Εμφανίζει τις τεχνοτροπίες υπό όρους που ορίζονται από το χρήστη.
Ιεραρχική | Εμφανίζει τις τεχνοτροπίες στην επιλεγμένη κατηγορία σε έναν ιεραρχικό κατάλογο. Για να προβάλετε τις τεχνοτροπίες σε ένα υποεπίπεδο, πατήστε στο σύμβολο συν (+) δίπλα στο όνομα του υποεπίπεδου.

Παρακαλούμε, υποστηρίξτε μας!